**“ТАСДИҚЛАЙМАН”**

Муҳаммад ал - Хоразмий номидаги ТАТУ Фарғона филиали директори\_\_\_\_\_\_\_проф. А.Расулов

2020 йил 10 ноябрь

Муҳаммад ал-Хоразмий номидаги Тошкент ахборот технологиялари университети Фарғона филиали Кенгашининг навбатдан ташқари кенгайтирилган йиғилиши

**б а ё н н о м а с и**

2020 йил 10 ноябрь. Фарғона шаҳри.

Қатнашдилар – Кенгаш аъзоларининг 22 нафари, филиал профессор- ўқитувчилари ҳамда ходимлари.

Йиғилиш раиси – проф. А.Расулов

К У Н Т А Р Т И Б И

1. Муҳаммад ал-Хоразмий номидаги Тошкент ахборот технологиялари университети Ишчи гуруҳи томонидан 2020 йилнинг 5-7 ноябрь кунлари филиалнинг ўқув-услубий, илмий, илмий-тадқиқот, ижро интизоми, молиявий-иқтисодий ишларини ўрганиш натижалари тўғрисида.

Ахборотчилар:А.Расулов, И.Тожибоев.

Филиал директори, йиғилиш раиси А.Расулов йиғилишни кириш сўзи билан очиб, Тошкент ахборот технологиялари университети Молиявий-иқтисодий ишлар бўйича проректор Ш.Синдаров (раис), АТДТ кафедраси катта ўқитувчиси Ш.Саидрасулов (аъзо), ТАТУ бош хисобчиси муовини А.Ботиров (аъзо) лардан иборат Ишчи гуруҳ томонидан жорий йилнинг 5-7 ноябрь кунлари филиалнинг фаолиятини ўрганиш натижасида аниқланган камчиликларни бартараф этиш ва камчиликларга йўл қўйган масъул ходимларга чора қўриш юзасидан маъмуриятга топшириқлар бериб кетилганини маълум қилди.

Йиғилиш раиси Кенгаш аъзолари, профессор-ўқитувчилар, ходимларни Ишчи гуруҳ томонидан текшириш натижалари баён қилинган тақдимнома мазмуни билан таништириб ўтди ҳамда камчиликлар кўрсатилган, эътироз билдирилган жойларига алохида тўхталиб ўтди.

* + - 1. **Ўқув машғулотлари олиб борилиши бўйича:**

Филиалда масофавий таълим платформаси - <http://moodle.fbtuit.uz> веб сайти жорий қилинган бўлиб, 106 та асосий штатда ва   
10 ўриндошлик асосида ҳамда 1 та соатбай шаклда фаолият олиб бораётган профессор-ўқитувчилар тизимдан рўйхатдан ўтган.

Кундузги таълим шакли бакалавриат таълим йўналишлари 2-3-4-курс талабалари ва магистратура мутахассисликлари 2-курс магистрантлари учун гуруҳлар ва оқимлар бўйича дарс жадваллари ишлаб чиқилган. Дарс машғулотлари ZOOM дастурий платформаси ёрдамида ва Moodle платформасида орқали ўтказилмоқда.

Ўрганиш натижасида 2020 йил 5 ноябрь 2-жуфтликдаги танлов асосида соат 10.00-10.30 да кўрилган 6 та дарс машғулотларидан 1 таси 15 минут кеч бошланди (У.Худайназаров), 1 тасининг ZOOM дастурий платформасидаги ҳаволаси берилмаган (С.Собиров).

ZOOM дастурий платформасида олиб борилаётган масофавий дарсларни назорат қилиш бўйича аниқ чоралар белгиланмаган. Айрим талабаларнинг фанга бўлган қизиқишларини уйғотиш, замонавий АКТ ва педагогик технологияларни қўллаш орқали таълим бериш жараёни талаб даражасида ташкил этилмаган. Пандемия даврида талабаларнинг муаммолари аниқланмаган, уларнинг айни вақтдаги дарсга қатнашмаётгани сабаблари тўлиқ ўрганилмаган. Ишчи гуруҳ томонидан ушбу масофавий дарсларни назорат қилишни йўлга қўйиш учун Ўқув-услубий (Ш.Умаров), Таълим сифатини назорат қилиш(М.Тешабоев) бўлимлари ҳодимлари ҳамда 2 та факулътет декан ўринбосарлари(Ф.Мамарозиқов, И.Рустомов)га мавжуд 8 та кафедраларда ўтилаётган масофавий фанлар назорати тақсимотини тасдиқлаш вазифаси юклатилди.

Кўриниб турибдики, масофавий таълим тизими фаолиятини талаб даражасида ташкил қилишга масъулиятсизлик қилиш натижасида таълим сифатига путур етган. Филиал Таълим сифатини назорат қилиш бўлими бошлиғи М.Тешабоев бу ҳолатларни ўз вақтида бартараф этмаган.

Шу ўринда, кўрсатиб ўтиш лозимки, Ўқув-услубий бўлим (Ш.Умаров), кафедра мудирлари (С.Сабиров, Р.Зулунов) масофавий ўқитиш лозим бўлган дарс машғулотларини ўз вақтида ўтилишини доимо назоратда ушлашлари керак.

* + - 1. **Профессор-ўқитувчилар томонидан гуруҳ журналларининг тўлдириш ҳолати ва ўқув-меъёрий ҳужжатларнинг юритилиши.**

2 та факультетдаги мавжуд 8 та кафедрада ҳафтанинг ҳар сешанба куни талабаларнинг давомати, гуруҳ журналларининг юритилиши, профессор-ўқитувчилар томонидан йўл қўйилган камчиликлар бўйича маълумотлар ўрганиб борилади. Профессор-ўқитувчилар томонидан 104 та гуруҳ журналлари талаб даражасида тўлдирилган. 106 нафар асосий штатда ва 10 нафар ўриндошлик асосида фаолият олиб борадиган профессор-ўқитувчиларнинг шахсий иш режалари тасдиқланган, 147 та фандан ишчи ўқув дастурлари ишлаб чиқилган.

Ўрганиш натижасида танлов асосида фаолияти текширилган 2 та кафедра (Ахборот технологиялари ва Ахборот хавфсизлиги)да ўқитувчиларнинг шахсий иш режаларида ўқув бўлимидан ташқари бошқа бандларда режалаштирилган вазифалар аниқ ёзилмасдан, умумий ёзилганлиги аниқланди.

Бу масалада кафедра мудирлари А.Қўлдошев, О.Эргашевлар ва, айтиш мумкинки, бошқа кафедра мудирлари ҳам бепарволикка йўл қўйганликлари кўриниб турибди.

* + - 1. **Филиалда ёш олимлар ва дастурчиларни тайёрлаш масаласида.**

Филиалда ёш олимлар томонидан амалга оширилаётган ва режалаштирилаётган 5 та лойиҳалардан фақатгина 3 тасида 6 нафар ёш олим иштирок этмоқда. Ушбу лойиҳаларда иқтидорли талабалар, магистрантлар иштироки таъминланмаган. Ёш дастурчиларни тайёрлаш бўйича тизимли ишлаш йўлга қўйилмаган.

Ушбу масалага умумий масъул бўлган ИИИБ директор ўринбосари Б.Джалилов бу борада амалий ишларни амалга оширмоғи лозим. Дастурлаш соҳасида, ушбу фанни ўқитишга масъул бўлган Дастурий инжиниринг кафедраси мудири Р.Зулунов алоҳида режа асосида дастурчилар тайёрлаш ишларини йўлга қўймоғи керак.

Ёш олимлар, иқтидорли талабалар, магистрлар билан ишлашдаги камчиликларга йўл қўйган ИИТ ва ИПК тайёрлаш бўлими бошлиғи Р.Нуридиновани бу борада масъулиятсизликка йўл қўйгани юзасидан огохлантиришга тўғри келади.

Ишчи гуруҳ томонидан аниқлангин камчиликлар, камчиликларга йўл қўйган масъуллар фаолияти А.Расулов томонидан танқидий таҳлил қилингач, юқорида тилга олинган бўлим бошлиқлари, кафедра мудирларига сўз берилди.

**ТСНҚ бўлими бошлиғи М.Тешабоев:** Дарс машғулотлари сифатини таъминлаш, айниқса, масофавий ўқитиш шароитида, жуда ҳам мухим. Таълим сифатини назорат қилиш бўлими бу масалага алоҳида жавобгар ҳисобланади.

Мен ушбу бўлим бошлиғи сифатида дарс машғулотлари мазмуни, услубий ташкилланишини ўз вақтида назорат қилмаганим, масъулиятсизликка йўл қўйганимни тан оламан. Сизларни ишонтираманки, камчиликларни тез орада бартараф этамиз.

**Мониторинг ва Ички назорат бўлими бошлиғи Д.Онарқулова:** Юқорида бизнинг бўлим томонидан йўл қўйилган камчиликлар Ишчи гуруҳ томонидан тўғри кўрсатилган. Мен кафедраларда (Ахборот технологиялари, Ахборот хавфсизлиги кафедралари), деканатда (Компьютер инжиниринги) ижро интизомига доир, ҳужжатлар номенкулатурасига оид расмий иш қоғозлари юритилишига бепарво бўлганим сабабли камчиликларга йўл қўйилган. Ваъда бераманки, 10 кун муддат ичида юқоридаги камчиликлар бартараф этилади.

**ИИИБ директор ўринбосари Б.Джалилов:** Мен Ишчи гуруҳнинг илмий бўлимга доир танбеҳларини тўғри деб биламан. Бўлим бошлиқлари Р.Нурдинова, Х.Мадаминовлар фаолиятини ўз вақтида назорат қилмаганим юқоридаги эътирозларнинг юзага келишига сабаб бўлди. Кўрсатилган камчиликларни тез орада бартараф қиламиз.

Кафедра мудирлари Р.Зулунов, С.Собиров, О.Эргашев, А.Қўлдошевлар ҳам кафедра фаолиятига доир камчиликларни тез кунда бартараф этилишига сўз бердилар.

***Ўқув ва тарбиявий ишлар бўйича директор ўринбосари И.Тожибоев Ишчи гуруҳ томонидан билдирилган тавсия ва таклифлар юзасидан сўзга чиқди.***

1. **Илмий салоҳиятли кадрларни тайёрлаш бўйича** Ўрганиш натижасида ишчи гуруҳ томонидан илмий салоҳият кўрсаткичини янада ошириш юзасидан зарур чораларни кўриш кераклиги кўрсатиб ўтилди ҳамда 2023 йилгача илмий салоҳият 50%га ошириш вазифаси юклатилди.

Ишчи гуруҳ томонидан давлат грантлари, жумладан, фундаментал, амалий, инновацион, ёш олимлар илмий-тадқиқот шартномалари улушини ҳамда Филиалнинг қўшимча даромад топиш манбаларини ошириш юзасидан тизимли ишлар ташкил этиш тавсия этилди. Бу орқали профессор-ўқитувчиларни қўшимча рағбатлантириш имконияти яратилади.

1. **Филиал раҳбариятининг талабалар билан очиқ мулоқотлар ва учрашувлари давомида кўтарилган масалалар ва уларнинг ечимлари бўйича хисоботлар ҳолати ҳамда Ёшлар иттифоқи бошланғич ташкилоти ҳақида.**

Филиал қошидаги Рақамли технологиялари марказида ИИИБ директор ўринбосари Б.Джалилов бошчилигида талаба-ёшлар билан уларнинг қизиқишлари ва қобилятларини аниқлаш ҳамда уларни қўллаб-қувватлаш мақсадида мутахассисларни жаб қилган ҳолда 4 та учрашувлар ўтказилган. Филиал раҳбарияти томонидан талабалар билан очиқ мулоқотлар ва учрашувлар етарли даражада ташкил қилинмаган. Ишчи гуруҳ томонидан Филиалнинг қолган раҳбарияти томонидан ҳам талабалар билан очиқ мулоқотлар ва учрашувлар масофадан ўтказилиши зарурлиги кўрсатиб ўтилди.

Пандемия даврида талаба-ёшларнинг бўш вақтларини мазмунли ўтказиш мақсадида 5 та муҳим ташаббус бўйича 15 та видеороликлар тайёрланган ва спорт, санъат ва китобхонлик йўналишида 20 та тарғибот ишлари олиб борилган. Аммо бу жараёнда Ёшлар иттифоқи бошланғич ташкилотининг фаолияти кўринмайди. Умуман бу ташкилотнинг ёшлар орасида, филиалдаги фаолияти талаб даражасида эмас. Бу холатни Ёшлар билан ишлаш бўлими бошлиғи (А.Райимов) декан ўринбосарлари, тарбиявий ишларга масъул ходимлар зудлик билан ўрганиб чиқиб, амалий чоралар қўлламоқликлари керак.

1. **Хўжалик фаолияти ва куз-қиш мавсумига тайёргарлик кўриш бўйича амалга оширилган ишлар юзасидан.**

Филиалнинг асосий ўқув биноси ва Талабалар турар жойидаги қозонхоналар талаб даражасида. 2-ўқув биносидаги қозонхоналар жорий тамирланган, лекин келгусида уни янгисига алмаштириш чораларини кўриш мақсадга мувофиқ.

Филиалнинг ўқув бинолари ёнғин ўчириш воситалари билан тўлиқ таъминланмаган. Шу муносабат билан, Филиалнинг ўқув биноларини техника ва ёнғин хавфсизлиги воситалари билан тўлиқ таъминлаш тавсия этилди. Мазкур ўқув йили давомида Филиалнинг ўқув биноларидаги лампаларни босқичма-босқич энергия тежовчи лампалар билан алмаштириш мақсадга мувофиқ.

Филиалнинг асосий воситаларини қайта хатловдан ўтказиш, яроқсиз ҳолга келган асосий воситаларини тегишли ташкилотнинг хулосаси асосида ҳисобдан чиқариш ишларини амалга ошириш, анъанавий ўқув жараёни бошлангунига қадар филиалнинг аудиторияларидаги ўқув жиҳозлари, яъни ўрнатилган тартибда парталар ҳарид қилиш чоралари кўриш тавсия этилди.

Филиалнинг ҳудудини ободонлаштириш, кўкаламзорлаштириш ишларини яхшилаш мақсадида қўшимча янги сув қудуғи (скважина)ни қуриш тавсия этилди.

Ҳозирги кунда республикамизда давом этаётган пандемия даврида Филиалда фаолият олиб бораётган раҳбар, ўқув-ёрдамчи ҳодимлар ва профессор-ўқитувчиларнинг хавфсизлигини таъминлаш мақсадида Санитар-эпидамологик Маркази томонидан белгиланган қоидаларга тўлиқ риоя этилишини таъминлаш лозим.

1. **Филиалда Ўзбекистон Республикаси Президентининг 2019 йил  
   27 майдаги “Ўзбекистон Республикаси коррупцияга қарши курашиш тизимини янада такомиллаштириш чора-тадбирлари тўғрисида”ги ПФ-5729-сон Фармонининг ижроси ҳолати.**

Фармоннинг ижроси юзасидан Олий ва ўрта махсус таълим Вазирлигининг 2019 йил 1 июндаги 480-сон буйруғига мувофиқ Филиалнинг 2019 йил 7 июндаги 345-сонли ички буйруғи ишлаб чиқилган ва факультетлар, кафедралар, бўлимларга тарқатилиб, тушунтириш ишлари олиб борилган. Коррупияга қарши курашиш мақсадида йўл харитаси ишлаб чиқилган. Ишчи гуруҳ томонидан Филиалда коррупцияга қарши курашиш бўйича тадбирларни янада кучайтириш вазифаси юклатилди.

Юқоридаги билдирилган таклиф ва тавсиялар юзасидан масъуллар фикр-мулоҳаза билдирдилар.

**Ишлар бошқармаси бошлиғи Х.Абдураҳмонов:** ишчи гуруҳ томонидан билдирилган таклифлар, эътирозлар ўринли. Айни вақтда сув қудуғи(скважня)ни кавлаш ишлари бошланди. Ўқув хоналари жихози учун стол-парталар сотиб олинди. Хозирда усталар томонидан йиғилмоғда. Санитария-эпидамологик Маркази билан келишилган холда ўқув биноларида гигиеник ишлар олиб борилмоқда.

**Филиал юристи Р.Сулаймонов:** Коррупцияга қарши курашиш йўл харитасида филиалда юридик ва адлиявий темаларда семинарлар уюштириш белгиланган. Ушбу ишларни ноябрь-декабрь ойларида расмий идора вакиллари билан амалга оширишни режалаштирдик.

Юқоридагилардан келиб чиқиб, навбатдан ташқари Кенгашнинг кенгайтирилган йиғилиши

**қ а р о р қ и л а д и:**

1. Муҳаммад ал-Хоразмий номидаги Тошкент ахборот технологиялари университети Ишчи гуруҳининг 2020 йил 5-7 ноябрь кунлари филиалнинг ўқув-услубий, илмий, илмий-тадқиқот, ижро интизоми, молиявий-иқтисодий ишларини ўрганиш натижалари тўғрисидаги филиал директори А.Расулов, ЎТИБ директор ўринбосари И.Тожибоевларнинг ахборотлари маълумот учун қабул қилинсин.
2. Ишчи гурухнинг текшириш натижалари бўйича тақдимномаси ижро учун факультетлар Кенгаши, кафедралар ва бўлимлар йиғилишларида ўрганиб чиқилсин, кўрсатилган камчиликларни бартараф этиш бўйича чора-тадбирлар амалга оширилсин. Масъуллар: Факультет деканлари, кафедра мудирлари, бўлим бошлиқлари. Муддат: 3кун.
3. Ишчи гуруҳ томониданўтказилган умумий текширув натижасида ўқиш-ўқитиш жараёнига ҳамда таълим сифатига қуйидаги камчиликлар салбий таъсир қилгани белгилаб қўйилсин:
   1. Таълим сифактини назорат қилиш бўлими(М.Тешабоев) томонидан филиал профессор-ўқитувчиларининг онлайн дарс машғулотлари ва маърузаларининг мазмуни етарлича тахлил қилинмаган.
   2. ZOOM дастурий платформасида олиб борилаётган масофавий дарсларни назорат қилиш бўйича Ўқув-услубий ҳамда Мониторинг ва Ички назорат бўлимлари(Ш.Умаров, Д.Онарқулова) томонидан аниқ чоралар белгиланмаган.
   3. Ўрганиш натижасида Ахборот технологиялари ва Ахборот хавфсизлиги кафедраларида(О.Қўлдошев, О, Эргашев) профессор-ўқитувчиларнинг шахсий иш режаларида вазифалар аниқ саналар асосида ёритилмаган.
   4. Мониторинг ва Ички назорат бўлимининг масъулиятсизлиги туфайли Ахборот технологиялари, Ахборот хавфсизлиги кафедраларида ҳамда Компьютер инжиниринги факультети(А.Қодиров) деканатида ижро интизоми, ҳужжатлар номункулатурасига оид ишлар талаб даражасида бажарилмаган.
   5. ИИИБ директор ўринбосари Б.Джалилов ҳамда ИИТ ва ИПК тайёрлаш бўлими бошлиғи Р.Нурдиноваларнинг масъулиятсизлиги туфайли ёш олимларнинг илмий-амалий лойиҳалардаги иштироклари, ёш дастурчиларни тизимли тайёрлаш, иқтидорли талабаларни аниқлаш ва улар билан мунтазам шуғулланиш ишлари талаб даражасида ташкилланмаган.
   6. Юқоридаги камчиликларга йўл қўйган масъул ходимларга қуйидагича чоралар кўрилсин:

|  |  |  |  |
| --- | --- | --- | --- |
|  | Тешабоев М. | * + Таълим сифатини назорат қилиш бўлими бошлиғи | * + Хайфсан |
|  | Онарқулова Д. | * + Мониторинг ва Ички назорат бўлими бошлиғи | * + Хайфсан |
|  | Нурдинова Р. | * + ИИТ ва ИПК тайёрлаш бўлими бошлиғи | * + Огоҳлантириш |

* 1. Қуйидаги ходимларга ўз ишига масъулият билан ёндашиши кўрсатиб ўтилсин:

|  |  |  |
| --- | --- | --- |
|  | Умаров Ш. | * + Ўқув-услубий бўлим бошлиғи. |
|  | Қодиров А. | * + Компьютер инжиниринги факультети декани. |
|  | Рустамов И. | * + КИФ декани ўринбосари. |
|  | Эргашев О. | * + Ахборот технологиялари кафедраси мудири в.б. |
|  | Зулунов Р. | * + Дастурий инжиниринги кафедраси мудири. |
|  | Қўлдошев А. | * + Ахборот хавфсизлиги кафедраси мудири. |

1. Ишчи гуруҳ томонидан билдирилган таклифлар ва берилган тавсиялар асосида қуйидаги ишлар зудлик билан амалга оширилсин.
   1. Бўлажак диссертантлар, иқтидорли магистрантлар ҳамда ёш олимларнинг илмий изланишларига шароит яратиб бериш ҳисобига 2023 йилгача филиалда илмий салоҳиятни 50 % гача ошириш вазифаси белгилаб қўйилсин. Масъулллар: Филиал директори, Б.Джалилов. Муддат: доимий.
   2. Филиал раҳбарияти ва талабалар ўртасида мулоқот ва учрашувлар режа асосида мунтазам ўтказиб борилиши таъминлансин. Масъуллар: И.Тожибоев, факультет деканлари, А.Райимов, Ёшлар Иттифоқи етакчиси. Муддат: доимий.
   3. Ёшлар иттифоқи фаолиятини мазмунан ташкиллиш, ёшлар етакчиларининг ижтимоий-сиёсий онгини оширишга ёрдам бериш вазифаси филиал Ёшлар билан ишлаш ва маънавий-маърифий бўлим зиммасига юклатилсин. Муддат: доимий. Масъул: А.Райимов.
   4. Филиал хўжалиги фаолиятига доир қуйидаги ишлар амалга оширилсин:
   * 2-ўқув биносидаги иситиш қозонхоналарини келгуси йилда янгисига алмаштириш;
   * Ўқув биноларидаги лампаларни энергия тежовчи лампаларга алмаштириш;
   * Аудиториялар учун навбатма-навбатпарталар харид қилиш;
   * Қўшимча янги сув қудуғи (скважина) қуриш.
   * Пандемия шароитида филиал профессор-ўқитувчилари ва ходимларининг санитария-эпидемиолигик хавфсизлигини таъминлаш.

Муддат: Доимий. Масъул: Ишлар бошқармаси бошлиғи Х.Абдураҳмонов.

Кенгаш раиси: А.Расулов.

Кенгаш котиби: М.Мирзаев.